Video igre za bolji metabolizam
U novoj studiji navodi se da neke video igre imaju veliki uticaj na poboljšanje metabolizma kod školske dece
. Roditelji i obrazovni radnici često su zabrinuti da mladi ljudi provode previše vremena sedeći ispred svojih kompjutera igrajući video igre, dok malo vremena odvajaju za vežbanje. Uz savremenu epidemiju dečje gojaznosti, to predstavlja ozbiljnu zabrinutost. Medjutim, tim istraživača ustanovio je da je igranje odredjenih vrsta interaktivnih video igara zapravo dobar način da se oznojite. Profesor Brus Bejli i njegove kolege proučavali su - na 39 dece - uticaj različitih vrsta popularnih interaktivnih video igara, u kojima su fizički pokreti igrača preneti elektronski u akciju na kompjuterskom ekranu. Njihova prosečna starost bila je 11 godina. Deca su zamoljena da igraju nekoliko takozvanih igrica u kojima se vežba, uključujući boks, ples i fudbal. Radi poredjenja, oni su takodje zamoljeni da hodaju pokretnom trakom nameštenom na brzinu od 3 milje na sat. Rezultati su pokazali da su deca koristila više energije na 5 aktivnih igrica nego na pokretnoj traci. Stručnjaci se slažu da gledanje televizije, pretraga po internetu i druge neaktivne stvari doprinose epidemiji gojaznosti kod američke dece. Oni izražavaju nadu da neke od novih video igara koje promovišu fizičke aktivnosti mogu da preokrenu taj trend i možda ohrabre decu da se uključe u druge vrste vežbanja i ativnosti na otvorenom. Doktorka Deb Lonzer je pedijatar na Klivlendskoj klinici koja nije učestvovala u bostonskoj studiji. Ona smatra da su rezultati ohrabrujući. Istraživači napominju da nisu sve video igre za vežbanje podjednako dobre. Na primer, Vi boks igra uključuje mnogo više pokreta nego Vi golf igra, a nivoi u okviru iste igre mogu da uključuje veoma različite nivoe fizičke aktivnosti. Takodje, istraživači naglašavaju da njihova studija ne daje zeleno svetlo za sve vrste video igara. Oni navode da su potrebna dalja istraživanja kako bi se izmerili psihološki efekti igara za vežbanje i kako bi se ustanovilo da li one zaista inspirišu decu generalno da postanu fizički aktivnija.